
Cu placile si schiurile inainte, la Red Bull Oslea Hiride!


[bookmark: _GoBack]Pe 1 martie, la Uricani, cei mai tari schiori si snowboarderi vor lua startul in singura competitie de freeride snowboard si ski din Romania, Red Bull OsleaHiride. Pe langa competitia clasica de freeride, concurentii mai trebuie sa faca fata unei provocari – sa urce pe jos versantul  pe o distanta de aproximativ 3,5 km cu plecare de la cota 1300 m, pana la nivelul crestei la 1940 m.  O misiune grea, mai ales in conditii de zapada, frig si greutatea echipamentului pe care sunt nevoiti sa-l care in spate...

Odata ajunsi in varful crestei, incepe distractia pana jos, pe un „teren virgin” numai bun pentru snowboarderii si schiorii amatori de adrenalina. Coborarea are aproximativ 1,4 km, iar inclinatia versantului este de aproximativ 45’. In zona golului alpin terenul prezinta elemente de stanca iar odata cu coborarea acesta se intrepatrunde cu zona de padure, ceea ce face coborarea si mai dificila, riderii fiind nevoiti sa apeleze la experienta si indemanare. 

Punctajul va consta intr-o medie a timpului de la urcare cu cel de la coborare si a modului in care se efectueaza coborarea. Astfel punctajul pentru coborare va avea o pondere de 70% iar cel pentru timpul de urcare de 30% din scorul final. Se vor face doua clasamente, unul pentru snowboard si unul pentru schi pe ambele categorii masculin si feminin iar in ambele cazuri urcarea se face la picior pe un traseu cu urma facuta. Varsta minima de inscriere in concurs este de 18 ani, casca si transceiver-ul la coborare fiind obligatorii.

Inscrierile se fac pe site-ul oficial al competitiei redbull.ro/osleahiride

Earn your ride!

Regulamentul competitiei este disponibil aici.

